
REPUBLIKA HRVATSKA
KRAPINSKO – ZAGORSKA ŽUPANIJA
GRAD ZLATAR
GRADSKO VIJEĆE

KLASA: 024-02/26-01/07
URBROJ: 2140-07-01-26-2
U Zlataru, 01. rujna 2026. 

 ZAPISNIK 

12. sjednice Gradskog vijeća Grada Zlatara održane 31. kolovoza 2026. u Gradskoj vijećnici u Zlataru, Park hrvatske mladeži 2. 
Početak u 19,04 sati.

NAZOČNI:
a) Vijećnici: Danijela Findak, Davor Kljak,  Mirjana Bajzek, Anita Habazin, Matija Bolfek, Ivona Bingula, Darinka Sviben, Božidar Hanžek,  Danijel Delija, Josipa Pavlović Požgaj, Damir Bručić, Juraj Žerjavić, Robert Rod 
b) Ostali: 
· Jasenka Auguštan, gradonačelnica Grada Zlatara,
· Mirela Behin, pročelnica Upravnog odjela za razvoj, financije i komunalno gospodarstvo, 
· Ines Krznar Vojaković, pročelnica Upravnog odjela za opće poslove i društvene djelatnosti, 
· zaposlenici upravnih odjela: Tihana Mendek, Ivana Ivančić Škof, Maja Šimunić  (zapisničarka), 
· Jasna Polanović – Gradsko društvo Crvenog križa Zlatar, 
· Patricija Kuštek, direktorica Turističke zajednice Zlatni istok Zagorja, 
· Mirjana Ščapec, novinarka Radio Zlatara 

	Sjednicu vodi predsjednica Gradskog vijeća Danijela Findak, pozdravlja prisutne i otvara 12. sjednicu Gradskog vijeća Grada Zlatara. 
Predsjednica konstatira kako je na sjednici prisutno ukupno 13 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda.

Predsjednica dalje na glasanje sljedeći 
	
D N E V N I     R E D

1. Usvajanje zapisnika 11. sjednice Gradskog vijeća,
2. Donošenje Zaključka o usvajanju Izvješća o radu Gradskog društva Crvenog križa Zlatar, 
3. Donošenje Zaključka o usvajanju Plana upravljanja destinacijom Zlatni istok Zagorja, 
4. Donošenje Pravilnika o provedbi postupaka jednostavne nabave Grada Zlatara, 
5. Donošenje Odluke o programu mjera za poticanje rješavanja stambenog pitanja mladih na području Grada Zlatara, 
6. Polugodišnje izvješće o radu gradonačelnice Grada Zlatara za razdoblje od 01.01. do 30.06. 2026.godine, 
7. Pitanja i prijedlozi

[bookmark: _Hlk200453733]Od 13 prisutnih vijećnika, 13 je glasovalo „ZA“ i 0 „PROTIV“ te je dnevni red jednoglasno prihvaćen. 
[bookmark: OLE_LINK1][bookmark: OLE_LINK2]         Točka 1.
[bookmark: _Hlk94869551][bookmark: _Hlk101250753]Predsjednica Danijela Findak otvara raspravu o točki usvajanje zapisnika 11. sjednice Gradskog vijeća. 
Pitanja ni primjedbi nije bilo pa je predsjednica dala točku 1. na glasanje. 
Od 13 prisutnih vijećnika, 13 je glasovalo „ZA“, i 0 „SUZDRŽAN“  te je Gradsko vijeće jednoglasno usvojilo Zapisnik 11. sjednice Gradskog vijeća. 

[bookmark: _Hlk74566227]	Točka 2. 	
Predsjednica Danijela Findak otvara raspravu o točki donošenje Zaključka o usvajanju Izvješća o radu Gradskog društva Crvenog križa Zlatar. 
Gradonačelnica pozdravlja novu zaposlenicu Gradskog društva Crvenog križa Zlatar i želi joj uspjeh u novim izazovima u radu s projektima. Prisutnima se u ime Gradskog društva Crvenog križa Zlatar obraća Jasna Polanović govoreći kako je uvidom u proračun Grada utvrđeno kako je Gradsko društvo Crvenog križa Zlatar uvršteno u razdiobi zajedno s udrugama, a isto spada u žurne službe. 
Gradonačelnica joj govori kako je Gradsko društvo Crvenog križa u daljnjoj razdiobi proračuna pravilno uvršteno zajedno sa žurnim službama. 
 Pitanja ni rasprave nije bilo pa je predsjednica dala točku na glasanje.
 Od 13 prisutnih vijećnika, 13 je glasovalo „ZA“, i 0 „SUZDRŽAN“  te je Gradsko vijeće donijelo  Zaključak o usvajanju izvješća o radu Gradskog društva Crvenog križa Zlatar za 2025. godinu. 
Jasna Polanović napušta sjednicu u 19.09 sati. 

Točka 3. 
[bookmark: _Hlk214440268]Predsjednica Danijela Findak otvara raspravu o točki donošenje Zaključka o usvajanju Plana upravljanja destinacijom Zlatni istok Zagorja. 
Gradonačelnica daje pojašnjenje točke govoreći kako su sve turističke zajednice dužne donijeti navedeni plan i u isti su uvrštene znamenitosti i projekti koji se planiraju realizirati u svakoj jedinici lokalne samouprave koja je dio turističke zajednice. 
Uslijedilo je kraće pojašnjenje točke od strane direktorice Turističke zajednice Zlatni istok Zagorja Patricije Kuštek na prijedlog vijećnice Darinke Sviben. 
Direktorica govori kako svaka turistička zajednica mora donijeti Plan upravljanja destinacijom i on sadrži projekte koji su u izradi i one koje se tek planiraju. Dodaje kako se plan donosi umjesto strategije što je propisano zakonom.
Vijećnik Danijel Delija postavlja pitanje koje su konkretne aktivnosti predviđene planom za crkvu u Belcu, Ivančicu, Oštrcgrad i Belecgrad. 
Gradonačelnica odgovara kako crkva u Belcu nije u vlasništvu Grada i ista ne može biti uvrštena u planiranje. Može se u dogovoru sa župnikom dogovoriti organizirani obilazak crkve za turiste i uvrstiti je u brošure turističke zajednice. 
Vijećnik Danijel Delija dodaje kako bi se moglo poraditi na promociji na način da se izrade magneti ili neki drugi promotivni materijal. 
Nakon rasprave i pitanja predsjednica je dala točku na glasanje. 
Od 13 prisutnih vijećnika, 9 je glasovalo „ZA“, 0 „PROTIV“ i  „4 „SUZDRŽAN“  te je Gradsko vijeće donijelo  Zaključak o usvajanju Plana upravljanja destinacijom Zlatni istok Zagorja. 

	Točka 4.
[bookmark: _Hlk191557802]Predsjednica Danijela Findak otvara raspravu o točki donošenje Pravilnika o provedbi postupaka jednostavne nabave Grada Zlatara. 
Gradonačelnica daje kraće pojašnjenje prijedloga odluke i podnosi usmeni amandman kao ovlašteni predlagatelj akta sukladno Poslovniku Gradskog vijeća Grada Zlatara, članak 34. koji govori kako gradonačelnik ima pravo na podnošenje amandmana do zaključenja rasprave. Amandman glasi: 
Protiv odluke o odabiru ili odluke o poništenju donesene u postupcima jednostavne nabave procijenjene vrijednosti veće od 15.000,00 EUR nije dopuštena žalba, ali se može podnijeti prigovor. Pravo na prigovor ima svaki gospodarski subjekt koji ima ili je imao pravni interes za dobivanje određenog ugovora o nabavi, okvirnog sporazuma ili projektnog natječaja i koji je pretrpio ili bi mogao pretrpjeti štetu od navodnoga kršenja subjektivnih prava. 
Vijećnica Darinka Sviben govori kako je gradonačelnica morala pismeno dati amandman na uvid vijećnicima prije početka sjednice. Isto tako govori kako je pogrešno napravljeno u pravilniku to što je napisano da se može provesti postupak jednostavne nabave do 15.000,00 eura na temelju ponude jednog ponuditelja i da se bi trebali postaviti drukčiji pragovi. Vijećnica postavlja pitanje kako će stupiti na snagu pravilnik već 1.9.,obzirom da je kratki rok za objavu. 
Gradonačelnica joj daje pojašnjenje da je amandman podnesen sukladno Poslovniku Gradskog vijeća, a prijedlog pravilnika o provedbi postupaka jednostavne nabave je izrađen u skladu s dobivenim uputama od strane ministarstva i sukladno zakonu. 
Nakon rasprave predsjednica daje amandman i odluku na glasanje. 
Od 13 prisutnih vijećnika, 9 je glasovalo „ZA“, 4 „PROTIV“ i  „0 „SUZDRŽAN“  te je Gradsko vijeće donijelo Pravilnik o provedbi postupaka jednostavne nabave. 

	Točka 5.
Predsjednica Danijela Findak otvara raspravu o točki donošenje Odluke o programu mjera za poticanje rješavanja stambenog pitanja mladih na području Grada Zlatara. 
Gradonačelnica daje pojašnjenje govoreći da je prijedlog odluke bio na javnom savjetovanju, a sredstva za navedenu mjeru su predviđena proračunom kao program mjera za poticanje rješavanja stambenih pitanja mladih obitelji. Dodaje kako će nakon objave odluke u Službenom glasniku biti raspisan natječaj. Nakon provedenog natječaja bit će jasnije koliki je interes građana  pa će biti lakše planirati sredstva za ubuduće. 
Vijećnica Josipa Pavlović Požgaj postavlja pitanje može li mjera za sufinanciranje biti i priključak na vodovodnu mrežu. 
Gradonačelnica odgovara kako se sam priključak na vodovodnu mrežu ne mora plaćati, ali se mogu uvrstiti građevinski radovi koji prethode uvođenju priključka. 
Nakon pitanja i rasprave predsjednica daje odluku na glasanje. 
Od 13 prisutnih vijećnika, 13 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo  Odluku o programu mjera za poticanje rješavanja stambenog pitanja mladih na području Grada Zlatara. 
		
	Točka 6.
Predsjednica Danijela Findak otvara raspravu o točki Polugodišnje izvješće o radu gradonačelnice Grada Zlatara za razdoblje od 01.01. do 30.06. 2026.godine. 
Gradonačelnica daje pojašnjenje odluke govoreći kako je izvješće napisano detaljnije nego prijašnjih godina na način da je osim tablice s ugovorima dodano i opisno izvješće, a sadrži sve što je odrađeno do 30. lipnja tekuće godine. 
Vijećnica Darinka Sviben govori kako smatra ovo izvješće manjkavim jer nisu dodani projekti koji su odrađeni, a isto tako smatra da je trebalo uvrstiti i udruge zajedno s iznosima koji su im dodijeljeni. 
Gradonačelnica govori da su svi ugovori koji su sklopljeni s udrugama objavljeni na stranicama Grada Zlatara, te dodaje kako moli gradsku službu da gospođi Darinki dostavi odluku o dodjeli sredstava udrugama na uvid. 
Nakon pitanja i rasprave, predsjednica daje točku na glasanje. 
Od 13 prisutnih vijećnika, 9 je glasovalo „ZA“, 0 „PROTIV“ i  „4 „SUZDRŽAN“  te je Gradsko vijeće donijelo Zaključak o prihvaćanju Polugodišnjeg izvješća o radu gradonačelnice Grada Zlatara za razdoblje od 01.01.do 30.06.2026. godine. 

	Točka 7.
Predsjednica Danijela Findak otvara raspravu o točki Pitanja i prijedlozi. 
Vijećnik Juraj Žerjavić postavlja pitanje u vezi prometa u Zagrebačkoj ulici te govori da je nužno postaviti semafor  na kojem će se paliti crveno svijetlo uslijed velike brzine automobila. 
Gradonačelnica govori da će se opet poslati dopis Državnim cestama da reagiraju zbog navedene lokacije te dodaje da je Gradu dodijeljen novi kontakt policajac koji će vršiti nadzor nad prometom i vjeruje da će se na taj način situacija popraviti. 
Vijećnik Robert Rod postavlja pitanje u kojoj su fazi radovi na klizištima Visec i Ervenik te postoji li mogućnost da se iduće godine financira odlazak umirovljenika u toplice. 
Gradonačelnica govori kako su radovi na klizištima krenuli, rade se početni radovi i uslijedit će obilazak istih. Dodaje kako je Grad prošao na natječaju za radionice namijenjene starijim osobama te će se na taj način poboljšati kvaliteta života umirovljenika i uključiti ih u društveni život. 
Vijećnik Božidar Hanžek postavlja pitanje u kojoj je fazi vještačenje o loše izvedenim radovima na stolovima na tržnici koji su u lošem stanju. Drugo pitanje koje postavlja je kada će biti gotova javna nabava za rasvjetna tijela. 
Gradonačelnica mu govori da je nalaz vještačenja došao i uskoro će biti sastanak sa izvođačima, nadzorom i projektantom koji se moraju očitovati o nalazu, pa će nakon toga biti dano izvješće o vještačenju i radovima na tržnici. 
Na pitanje o javnoj nabavi rasvjetnih tijela, gradonačelnica odgovara kako će rasvjetna tijela biti uskoro naručena obzirom da je obiđen cijeli teren i popisani su svi stupovi koji su postavljeni od strane HEP-a. 
Vijećnik Danijel Delija postavlja pitanje o radovima na autobusnom kolodvoru obzirom da je rečeno da je stigla visoka ponuda za sanaciju. 
Gradonačelnica mu govori kako je potrebno raditi rebalans proračuna i dodati stavku za sanaciju istog obzirom na visoku cijenu i da isto ne može ući u redovno održavanje.
Vijećnica Darinka Sviben govori gradonačelnici da naloži službama u Gradu da se utvrde sva ilegalna odlagališta na području čitavog Grada Zlatara. 
Gradonačelnica govori vijećnici da su građani dužni sami prijaviti ilegalna odlagališta ako o tome imaju saznanja i da ne mogu djelatnici obilaziti cijeli teren i tražiti odlagališta, a isto tako ni ulaziti u privatna dvorišta. 
Vijećnica Darinka Sviben postavlja pitanje o izgradnji mosta u Ulici Vladimira Nazora, tko prati taj projekt i može li se dobiti uvid u dokumentaciju vezanu uz građevinske radove.
Gradonačelnica govori kako je za izgradnju mosta izdana građevinska dozvola i most se gradi na zemljištu u vlasništvu Grada, a isto tako je napravljeno idejno rješenje za proširenje ceste u Ulici Vladimira Nazora koja ide u proširenje i rekonstrukciju. Dodaje da su od strane građana micani znakovi upozorenja s mosta i da je netko mogao stradati obzirom da su radovi u tijeku. 
Vijećnica Anita Habazin postavlja pitanje u kojoj su fazi radovi na izgradnji dječjih vrtića te hoće li udruge nakon izgradnje vrtića moći koristiti prostor u pastoralnom centru za svoje aktivnosti. 
Gradonačelnica joj odgovara kako radovi teku bolje na područnom dječjem vrtiću nego na dogradnji, ali da je rečeno od strane izvođača kako će radovi biti izvršeni po terminom planu. Na pitanje o pastoralnom centru odgovara da je bilo i predviđeno da taj prostor nakon izgradnje objekata vrtića koriste udruge i zbog istog je potpisan ugovor sa župom na trideset godina. 
Vijećnik Božidar Hanžek postavlja pitanje o čišćenju zemljišta u Belcu kod vatrogasnog doma obzirom na veliku obljetnicu osnutka DVD-a Belec. Drugo pitanje koje postavlja je planira li se širenje groblja na zemljišta koja su kupljena obzirom na upite građana o grobnim mjestima. 
   Gradonačelnica moli Ivanu Ivančić Škof, poljoprivrednu redarku, da odgovori na pitanje koja govori da se vlasnice oglušuju na upozorenja i da se zakomplicirala situacija zbog objekata na zapuštenim zemljištima. 
[bookmark: _Hlk210816068]Nakon rasprave i pitanja predsjednica je  zaključila sjednicu u 20,12 sati. 

	 



ZAPISNIČAR						PREDSJEDNICA GRADSKOG VIJEĆA: 
Maja Šimunić						                 Danijela Findak

